Surse din rândul anchetatorilor au declarat, corespondentului MEDIAFAX, că evenimentul a avut loc, sâmbăta seara, la un bloc turn din Ploieşti, aflat pe Bulevardul Bucureşti.

Trupul tânărului de 27 de ani a fost găsit în tomberonul de gunoi interior.

Din primele cercetări, se pare că tânărul s-ar fi aruncat de la etajul şapte al blocului.

Sursele citate au precizat că acesta a mai avut tentative de suicid şi era cunoscut ca şi consumator de etnobotanice.

În acest caz a fost deschis un dosar penal pentru ucidere din culpă.